નથમાં અત્યારે બાલી અને સ્ટડ સ્ટાઇલ ઘણી ટ્રેન્ડમાં છે. આજની યુવતીઓમાં જે નથ પહેરવાનું પ્રિય થઈ રહ્યું છે એનું સાચું કારણ છે આ બાલી અને સ્ટડ સ્ટાઇલ. બાલીમાં નાની-નાની બાલી મળી રહે; એમાં હાફ રાઉન્ડ, ક્લિપ ઑન નોઝ રિંગ પણ મળે છે. માત્ર સિમ્પલ રિંગ સિવાય આમાં ઘણી ડિઝાઇન જોવા મળે છે. એમાં નાના ફ્લાવર, હાર્ટ શેપ અને ક્રૉસ જેવી ડિઝાઇનો પણ જોવા મળે છે. આ સાથે નોઝ રિંગમાં સ્ટડ પણ ફૅશનમાં છે. સ્ટડમાં વિવિધ કલરના સ્ટોન સિવાય પાનની ડિઝાઇન, ફ્લાવરની ડિઝાઇન, નાના સ્ટાર, હાર્ટ શેપ, જલેબી જેવી ડિઝાઇન તથા એ સિવાય નાનાં ઇમોજિસ પણ જોવા મળે છે. હાથીના શેપની ડિઝાઇન પણ સ્ટડમાં મળે છે. રિંગના શેપ સિવાય નથમાં લાંબા શેપ પણ ઘણા પ્રચલિત છે અને એમાં સ્ટડ પણ હોય છે. એમાં ઘણી ડિઝાઇન જોવા મળશે; જેમાં લાંબી અને વચ્ચે ડાયમન્ડ જડેલી નથ, ઉપરની બાજુ સ્ટોન કે મોતી અને નીચે નાનાં લટકણ વગેરે ડિઝાઇન જોવા મળે છે.